Testaa: Sinä vanha rattitaituri, vieläkö saisit ajokortin? - Lifestyle - MTV.fi
Suomiareena Autokoulu Auton hallinta
Testaa: Sinä vanha rattitaituri, vieläkö saisit ajokortin?
Lifestyle > Autot Julkaistu 12.07.2016 15:07
Kerran saatu ajokortti ei välttämättä tarkoita sitä, että sen jälkeen läpäisee teoriakokeen milloin vain.
Omaa teoreettista liikenneosaamistaan voi kätevästi harjoitella ja testata Autoliiton nettisivuilta löytyvässä Ajokoulu-oppimisympäristössä.
Autoliiton verkko-oppimisympäristössä on laaja materiaalipaketti henkilöautokortin opetuslupaopetusta varten. Koko paketti on veloituksetta vain Autoliiton jäsenten käytössä, mutta teoriakoetta voi harjoitella vapaasti kuka tahansa.
– Teoriakokeessa on paljon muuttunut. Kuvakokeen kuvat olivat ennen valokuvia – nykyään ne on tehty animaatiotyökalulla, kertoo Autoliiton koulutuspäällikkö Teppo Vesalainen.
Sinällään liikennesääntöihin ei ole tullut pitkiin aikoihin kovin radikaaleja muutoksia.
– Periaatteessa ajokortillisen henkilön pitäisi läpäistä koe, sanoo Vesalainen.
Autoliiton Ajokouluun tutustuminen on hyvä tapa kerrata liikenteen teoriapuolta ja sääntötuntemusta.
– Suosittelen kertaamista kaikille autoilijoille, sanoo koulutuspäällikkö Vesalainen Autoliitosta.
Suomalaiset kelpo autoilijoita
Vesalainen arvioi, että suomalaiset ovat kohtuullisen hyviä autoilijoita.
– Tieraivo on saanut paljon mediahuomiota, mutta pääjoukko suomalaisista autoilijoista ajaa fiksusti, arvioi Vesalainen.
Jos Suomesta lähtisi autoilun opintomatkalle ulkomaille, niin matka pitäisi Vesalaisen mukaan suunnata Yhdysvaltoihin.
– Siellä liikenne on sosiaalista, sujuvaa ja joustavaa siitä huolimatta, että liikennemäärät ovat valtavia, perustelee Vesalainen matkavinkkiään.
Osaatko ajaa liikenneympyrässä? Lahdessa ja Kouvolassa ei osata 12.7.2016
Vesiliirto on vältettävissä – toimi näin, jos pahin ehti jo tapahtua 12.7.2016
SuomiAreena kehittää toimintamallejaan – kutsuu järjestäjät yhteiseen aivoriiheen ti 28.8.
Bensavalo syttyi – kuinka pitkään voin vielä ajaa? Turvapaikanhakijoiden autot huutokaupataan – katso kaikki 128 autoa